stanford-oval/wikipedia huggingface dataset:
Schweizerpsalm

| Schweizerpsalm |
| --- | --- |
 Laulun nuotit
Valtio:   Sveitsi
Säveltäjä:  Alberich Zwyssig
Sanoittaja:  Leonhard Widmer
Sävelletty:  1841
Suomenkielinen nimi:  "Sveitsiläispsalmi"
   Kansallislaulu soitettuna 
Schweizerpsalm, joka saksalaisten alkusanojensa mukaan tunnetaan myös nimellä ”Tritts im Morgenrot daher”, on Sveitsin kansallislaulu. Laulun sävelsi 1841 Alberich Zwyssig, sisterssiläismunkki Wettingenin luostarista, Leonhard Widmerin kirjoittamaan isänmaalliseen runoon. 1961 Sveitsin liittoneuvosto päätti ottaa Schweizerpsalmin Sveitsin väliaikaiseksi kansallislauluksi. Virallisen kansallishymnin aseman laulu sai vasta 1. huhtikuuta 1981.
1950-luvulle asti Sveitsin kansallislauluna laulettiin useimmissa tapauksissa Rufst Du mein Vaterland -nimistä hymniä, jossa on sama melodia kuin Ison-Britannian kansallishymnillä God Save the King. Schweizerpsalm on kuitenkin puhtaasti sveitsiläinen laulu.
Schweizerpsalmin alkuperäiskieli on saksa, mutta laulusta on olemassa viralliset käännökset myös muille Sveitsin kansalliskielille, siis ranskaksi, italiaksi ja retoromaaniksi.
Suosio ja yritykset korvata kansallislaulu

Kansallislaulu ei ole saavuttanut suurta suosiota Sveitsissä, eikä suurin osa sveitsiläisistä osaa laulun sanoja ulkoa. Tilaisuuksissa, joissa kansallislaulu on tarkoitus laulaa, jaetaan yleensä lunttilappuja.
Vuonna 2014 maassa avattiin kilpailu, jonka tarkoituksena oli säveltää maalle uusi kansallislaulu. Kilpailuun saatiin n. 200 ehdotusta, joista yli puolet oli saksankielisiä.
Skiptrace

| Skiptrace |
| --- | --- |

Ohjaaja:  Renny Harlin
Käsikirjoittaja:   Jay Longino  BenDavid Grabinski 
Tarina:  Jay Longino
Tuottaja:   Jackie Chan  Charlie Coker  David Gerson  Min Li  Esmond Ren  Damien Saccani  Hongliang Wu 
Säveltäjä:  Kwong Wing Chan
Kuvaaja:  Chi-Ying Chan Kwok Hung Chan
Leikkaaja:   Derek Hui  Judd H. Maslansky  David Moritz 
Pääosat:   Jackie Chan  Fan Bingbing  Johnny Knoxville 
Valmistustiedot
Valmistusmaa:  Hongkong, Kiina, Yhdysvallat
Tuotantoyhtiö:   Cider Mill Pictures  Dasym Enetertainment  InterTitle Films  JC Group International  Talent International Film Cultural Company  Talent International Media 
Levittäjä:  ADS Service Netflix
Ensi-ilta:   17. heinäkuuta 2016  2. syyskuuta 2016
Kesto:  107 min
Alkuperäiskieli:  englanti, kiina
Budjetti:  $32 000 000 (arvio)
Tuotto:  $133 987 048 (päiv. 27.8.2016)
Aiheesta muualla
IMDb 
Elonet
AllMovie
Infobox OKNimi-testi OK: 
Skiptrace (kiin. 绝地逃亡) on vuonna 2016 ensi-iltansa saanut hongkongilais-kiinalais-yhdysvaltalainen toimintakomedia, jonka on ohjannut Renny Harlin. Elokuvan ovat käsikirjoittaneet Jay Longino ja BenDavid Grabinski. Elokuvan päärooleissa esiintyvät Jackie Chan, Fan Bingbing ja Johnny Knoxville. Elokuva sai maailmanensi-iltansa Pekingissä heinäkuussa vuonna 2016. Suomessa elokuva sai ensi-iltansa syyskuussa 2016.
Näyttelijät

| 0 | 1 | 2 |
| --- | --- | --- |
|  Jackie Chan  | … |  Benny Chan   |
|  Fan Bingbing  | … |  Bai/Samantha   |
|  Johnny Knoxville  | … |  Connor Watts   |
|  Eric Tsang  | … |  Yung   |
|  Eve Torres  | … |  Dasha   |
|  Winston Chao  | … |  Victor Wong   |
|  Yeon Jung-hoon  | … |  Gimpy Willie   |
|  Michael Wong  | … |  Captain Tang   |
|  Sara Forsberg  | … |  Natalya   |
Muuta

Kuvaaja Kwok Hung Chan hukkui kesken kuvausten veneen kaatuessa kuljettaessaan kuvausryhmää. Alun perin Seann William Scottin oli tarkoitus esittää Connor Wattsin rooli. Johnny Knoxville korvasi elokuvasta vetäytyneen Scottin.
Elokuvan jatko-osaa suunnitteillaan vuodeksi 2017.
Aiheesta muualla

Skiptrace Internet Movie Databasessa (englanniksi)
Steve Cruz

Steve Cruz voi viitata seuraaviin henkilöihin:
Steve Cruz, nyrkkeilijä
Steve Cruz, pornonäyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Steve Cruz”, voi hakea sivunnimihaulla, laajalla sivunnimihaulla tai tekstihaulla.
Sinikyyhkyt

| Sinikyyhkyt |
| --- | --- |
 Seychelliensinikyyhky (Alectroenas pulcherrima)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Sinikyyhkyt Alectroenas  Gray, 1840
Katso myös
   Sinikyyhkyt Wikispeciesissä   Sinikyyhkyt Commonsissa 
Infobox OKNimi-testi OK: 
Sinikyyhkyt (Alectroenas) on kyyhkyjen heimoon kuuluva lintusuku.
Sinikyyhkyihin (Alectroenas) kuuluvia lajeja

Komoriensinikyyhky (Alectroenas sganzini)
Madagaskarinsinikyyhky (Alectroenas madagascariensis)
Mauritiuksensinikyyhky (Alectroenas nitidissima) †
Seychelliensinikyyhky (Alectroenas pulcherrima)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Alectroenas (englanniksi)
Sanna Kannisto

Sanna Kannisto (s. 1974 Hämeenlinna) on suomalainen valokuvataiteilija, joka asuu ja työskentelee Helsingissä. Kanniston teokset kuvaavat luonnon lajien monimuotoisuutta: eläin-, kasvi- ja maisema-aiheita. Kannisto on kiinnostunut ihmisen halusta hallita luontoa sekä tutkia ja kerätä tietoa. Hän näkee myös itsensä eräänlaisena keräilijänä, joka liittää lajin toisensa jälkeen omaan kokoelmaansa. Ekologiset kysymykset, kuten lintujen ja hyönteisten määrän väheneminen, ovat taiteilijalle tärkeitä aiheita.

Taiteilijan kehittämä kuvausmenetelmä, luontoon pystytettävä kenttästudio, toimii usein näyttämönä hänen omaleimaisille kuvilleen. Kuvissa yhdistyvät lavastetun kuvan traditio, tieteellisen visualisoinnin keinot sekä asetelmien pitkät perinteet kuvataiteessa.
Kannisto on työskennellyt yli 20 vuotta kestäneen uransa aikana lukuisilla Etelä-Amerikan sademetsien tutkimusasemilla, Venäjän Baikalilla, Italiassa Ponzan saarella sekä viime vuosina Hangossa, Helsingin lintutieteellisen yhdistyksen ylläpitämällä lintuasemalla. Kannisto työskentelee tiiviissä yhteistyössä luonnontutkijoiden kanssa.
Kannisto on pitänyt vuodesta 1997 lähtien lukuisia yksityis- ja ryhmänäyttelyitä Euroopassa, Pohjois- ja Etelä-Amerikassa sekä Aasiassa. Vuonna 2015 Sanna Kannisto sai Valokuvataiteen valtionpalkinnon ja vuonna 2017 viisivuotisen valokuvataiteen taiteilija-apurahan.
Koulutus

1998–2002 Taiteen maisteri, Valokuvaus, Taiteiden ja suunnittelun korkeakoulu, Aalto-yliopisto, Helsinki.
1994–1997 Valokuvauksen ammattikorkeakoulututkinto, Turun ammattikorkeakoulu nykyisin Turun taideakatemia, Turku.
Julkaisut

State of The Art Photography, Feymedia and NRW-Forum Düsseldorf, Germany 2012
Fieldwork, monograph, Aperture Foundation, New York, 2011
The Helsinki School, Vol. 4, A Female View, Hatje Cantz, Germany 2011
Northwawe, Overview of video art in the Nordic Countries, Guerini, Milan 2009
Photo Art: The New World of Photography, Thames and Hudson, 2008
Photo Art: Photography in the 21st Century, Aperture, 2008
REAL, From the collecton of DZ-BanK, Städel Museum and Hatje Cantz, Frankfurt am Main, Germany
Research and Invention, catalogue, Fotomuseum Winterthur, Switzerland 2007
Photo Art: Fotografie im 21. Jahrhundert, DuMont Literatur und Kunst Verlag, Germany 2007
Garden Eden, DuMont Literatur und Kunst Verlag, Germany 2007
The Helsinki School, Hatje Cantz, Germany 2007
Selbstauslöser –catalogue, Kunsthalle Fridericianum 2005
Helsinki Photography Festival 2005, catalogue, Gallery Hippolyte, 2005
The Helsinki School, Hatje Cantz, Germany 2005
Private Collection, catalogue, Sanna Kannisto and Galerie La Ferronnerie, Helsinki, 2004
Palkinnot ja tunnustukset

2017 Suomen Taideyhdistys, William Thuring -palkinto
2016 Taiteen edistämiskeskus, 5-vuotinen työskentelyapuraha
2015 Valokuvataiteen valtionpalkinto
2015 Ehdokkuus Suomen Taideakatemian palkinnon saajaksi
2012 Suomen kulttuurirahaston palkinto
Aiheesta muualla

Mononen, Sini: Kauniista, poseeraavista lintukuvistaan tunnettu Sanna Kannisto laajentaa ja uudistaa ilmaisuaan Helsingin Sanomat.  19.4.2019. Viitattu 31.5.2020.
Mäcklin, Harri : Sanna Kannisto uudistaa valokuvataidetta von Wrightien perinteen hengessä  Helsingin Sanomat .  9.10.2015 . Viitattu 31.5.2020.
Kivirinta, Marja-Terttu : Sanna Kannisto näyttää tropiikin luonnon  Helsingin Sanomat .  17.6.2008 . Viitattu 31.5.2020.
Frilander, Aino : Sanna Kannisto palkittiin valokuvataiteestaan  Helsingin Sanomat .  3.12.2015 . Viitattu 31.5.2020.
Kivirinta, Marja-Terttu : Sanna Kanniston valokuvia yksityisnäyttelyssä Pariisissa  Helsingin Sanomat .  25.3.2004 . Viitattu 31.5.2020.
Krooks, Timo : Suomen kulttuurirahastolta apurahoja ja palkintoja yhteensä yli 21 miljoonaa euroa  Yle Uutiset .  27.2.2012 . Viitattu 31.5.2020.
Sordiino

Trumpettiin tarkoitettuja sordiinoja.
Uudenaikainen sordiino sellossa.
Sordiino eli soittimen äänenväriä muuntava tai hiljentävä lisäosa. Jousisoittimissa käytetään soittimen tallassa kiinnitettynä olevaa haarukan muotoista sordiinoa. Puhaltimissa sordiino on metallinen tai muusta materiaalista valmistettu kartio, jonka soittaja voi työntää soittimen kelloon. Patarumpujen sordiinona toimii sen kalvolle asetettu kangas.
Wieniläisklassisen kauden pianomusiikissa sordiino saattoi tarkoittaa myös kielten sammuttimia. Esimerkiksi Beethovenin kuutamosonaatissa ensimmäisessä osassa oleva esitysohje senza sordini tarkoittaa, että osa on soitettava kokonaisuudessaan pedaalin kera.
Schweizer Salinen

| Schweizer Salinen AG |
| --- | --- |

Yritysmuoto:  Aktiengesellschaft (osakeyhtiö)
Perustettu:  2014 (kahden suolayhtiön fuusio)
Kotipaikka:  Pratteln, Sveitsi
Toiminta-alue:  Sveitsi
Toimiala:  kaivosteollisuus, kemianteollisuus
Tuotteet:  suola
Liikevaihto:  60–70 milj. Sfr.
Henkilöstö:  200
Omistaja:  26 kantonia ja Liechtenstein
Kotisivu:  www.salz.ch
Infobox OKVirheellinen NIMI-arvo: 
Schweizer Salinen on sveitsiläinen suolayhtiö. Sen omistajia ovat kaikki Sveitsin kantonit ja Liechtensteinin valtio. Yhtiöllä on suolamonopoli, joskin pieniä määriä suolaa, korkeintaan 6 000 kiloa vuodessa, on mahdollista tuoda tarkasti määriteltyihin käyttötarkoituksiin.
Toiminta

Schweizer Salinen tuottaa suolaa vuosittain 400 000–600 000 tonnia. Suurin osa suolasta (30–50 %) käytetään tiesuolana. Teollisuus on toinen suuri suolan käyttäjä (20–35 %). Suolaa käytetään myös elintarvikkeisiin (10 %), käyttöveden valmistuksessa (8 %), maataloudessa (5 %), lääketeollisuudessa (4 %) ja kylpysuolana (3 %).
Yhtiöllä on kolme suolakaivosta ja jalostuslaitosta: Schweizerhallessa, Rheinfeldenin Riburgissa ja Bexissä .
Historia

Sveitsissä on kaivettu suolaa ainakin 1500-luvulta alkaen. Suolan etsintä, kaivaminen ja jalostaminen muuttui Sveitsissä teolliseksi toiminnaksi 1800-luvun alkupuoliskolla, kun kaivoksia avattiin erityisesti Pohjois-Sveitsissä Reininlaaksossa: Schweizerhallen alueella Muttenzissa ja Prattelnissa, Baselissa, Rheinfeldenissä, Riburgissa ja Kaiseraugstissa. 1870-luvulla avattiin suolakaivos Vaud’n Bexissä.
1800-luvun lopulla ja 1900-luvun alussa kaivos- ja jalostustekniikka tehostui höyrykoneilla tehtävän kaivamisen ja lämpökompressorilla tehtävän jalostuksen myötä. Ruokasuolalle löydettiin myös uusia käyttökohteita.
Schweizer Salinen perustettiin vuonna 2014, kun pohjoissveitsiläinen Schweizer Rheinsalinen AG ja lounaissveitsiläinen Saline de Bex SA yhdistyivät.
Aiheesta muualla

Kuvia tai muita tiedostoja aiheesta Saline Riburg Wikimedia Commonsissa
Kuvia tai muita tiedostoja aiheesta Saline Schweizerhalle Wikimedia Commonsissa
Stephen Kunda

| Henkilötiedot |
| --- | --- | --- |
Syntymäaika: 17. elokuuta 1984 (ikä 40)
Syntymäpaikka:  Sambia
Pelipaikka: Puolustaja, puolustava keskikenttäpelaaja
Pituus: 184 cm
Seurat
| Vuodet | Seura | O (M) |
| 2004–2007 2007–2011 2008 |  Power Dynamos   RoPS  → Power Dynamos |  ? (?) 99 (2)   ? (?) |
Maajoukkue
| 2004 |  Sambia | 1 (0) |
 Seurajoukkueuran tilastot kattavat vain kansalliset sarjat, päivitetty 16. lokakuuta 2010.  Maajoukkueuran tilastot päivitetty ?.
Stephen Kunda (s. 17. elokuuta 1984) on sambialainen jalkapalloilija, pelipaikaltaan puolustaja ja myös puolustava keskikenttäpelaaja. Seuratasolla hän edusti viimeksi Rovaniemen Palloseuraa. Kunda tuli Rovaniemelle talvella 2007 Chanda Mwaban, Chileshe Chibwen ja Derik Sailetin kanssa antamaan näyttöjä. Muutaman testipelin jälkeen RoPS solmi Kundan kanssa viisivuotisen sopimuksen (3+2). Kunda on pelannut aiemmin kotimaansa pääsarjassa Power Dynamoissa. Hän on tunnettu erittäin varmaotteisena ja tyylikkäänä pelaajana, joka ei tee paljoa virheitä. Kunda on pelannut myös maansa alle 23-vuotiaiden maajoukkueessa. Kauden 2007 päätyttyä RoPS jatkoi Kundan sopimusta kauteen 2012 asti.
2. elokuuta 2008 Kunda valittiin Veikkausliigan heinäkuun tähdistöjoukkueeseen puolustajaksi. 15. marraskuuta 2008 RoPS ilmoitti Kundan liittyneen loppukaudeksi lainalle sambialaiseen Power Dynamos -joukkueeseen, myös Chanda Mwaba liittyi loppukaudeksi lainalle kitweläisseuraan.
Kaudella 2010 Kunda pelasi osan kautta puolustavana keskikenttämiehenä, kun keskuspuolustajina pelasivat Etchu Tabe ja Jarkko Lahdenmäki. Kunda ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi.
Pelaajaura

(päivitetty 16. lokakuuta 2010)
Shooting Gallery

| Shooting Gallery> Tiedot |
| --- | --- |
Toiminnassa:  1990–1992, 1994
Tyylilaji:  rock, hard rock, glam punk, glam rock
Kotipaikka:  Yhdysvallat (1990–1992), Ruotsi ja Suomi (1994)
Laulukieli:  englanti
Jäsenet:  (1994)   Esa Palosaari   Andy McCoy   Dan Lagerstedt   Gyp Casino  
Entiset jäsenet:  (1990–1992)   Billy G. Bang   Andy McCoy   Paul Garisto   Dave Tregunna  
Levy-yhtiö:  BMG-Virgin  
Infobox OKNimi-testi OK: 
Shooting Gallery oli vuosina 1990–1992 ja 1994 toiminut Andy McCoyn johtama yhtye, joka esitti McCoyn soolotuotannon kappaleita ja Hanoi Rocks -hittejä.
Yhtye

Andy McCoyn piti koota yhtye, jotta saisi tuotettua vuonna 1988 solmimansa BMG-Virgin-sopimuksen mukaisen albumin. Muuten McCoy vietti Los Angelesissa jet set -elämää ja hengasi Guns N' Rosesin jäsenten kanssa. Steven Adler asui McCoyn kartanon naapurissa ja McCoy kiersi klubeja ja juhlia Slashin sekä Axl Rosen kanssa, myös Izzy Stradlinin. Musiikillista yhteistyötä eivät ystävykset kuitenkaan päätyneet tekemään. Yhtyeen kokoaminen oli erittäin vaikeata ja neuvotteluja käytiin eri muusikkojen, muun muassa Lenny Kravitzin kanssa. Kokoonpanoviritelmien ja -suunnitelmien työnimenä oli Machine Gun Rodeo, mutta lopulta syntyi yhtye nimeltä Shooting Gallery, joka tarkoittaa paikkaa, jossa narkomaanit piikittävät itseään. Rumpaliksi tuli Paul Garisto (Iggy Pop Instinct Tour, Michael Monroe), basistiksi Dave Tregunna (Lords of the New Church, Cherry Bombz) ja laulajaksi Billy G. Bang. Yhtye soitti lämppärinä KISSin Yhdysvaltain kiertueella 1990 ja sai tuotetuksi albumin Shooting Gallery vuonna 1992.
Shooting Gallery kuitenkin hajosi, kun Bangista ei ollut laulajaksi. Lisäksi Bangin rock and roll -elämäntapa ei sopinut lainkaan McCoylle, joka eli opiaattiriippuvuudessa. McCoy pääsi eroon heroiinista elokuussa 1991, millä oli positiivinen vaikutus McCoyn urakehitykseen. Kuitenkin elämäntavan muutos johti siihen, että McCoyn piti ottaa etäisyyttä erityisesti Steven Adleriin.
McCoy muutti 1994 amerikkalaisen Shooting Galleryn hajoamisen jälkeen takaisin Suomeen, jossa perusti Shooting Galleryn uudelleen kokoonpanolla McCoy, Gyp Casino, basisti Dan Lagerstedt ja laulaja Esa "Eski" Palosaari. Uusi Shooting Gallery veti pienen kiertueen, joka huononsi huomattavasti McCoy mainetta Suomessa. Palosaari ei sopinut McCoyn kappaleiden esittäjäksi ja McCoyn lisääntynyt alkoholinkäyttö oli tullut huumeriippuvuuden tilalle. McCoy ei ollut lavoilla soittokunnossa, joten kiertuetta ei voida mainita McCoyn parhaimmaksi.
Myöhemmin Andy McCoy sanoi Shooting Gallery -projektistaan: "Biggest mistake in my life. Too many egos, not enough heart" (suom. Elämäni suurin virhe. Liian monta egoa, ei tarpeeksi sydäntä.)
Sergio González

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergio González Soriano
Syntymäaika: 10. marraskuuta 1976 (ikä 47)
Syntymäpaikka: L'Hospitalet de Llobregat, Espanja
Pelipaikka: keskikenttäpelaaja
Pituus: 182 senttimetriä
Seura
Seura: Cádiz Katalonia
Tehtävä: päävalmentaja
Junioriseurat
: L'Hospitalet
Seurat
| Vuodet | Seura | O | (M) |
| 1994–1995 | L'Hospitalet | 11 | (2) |
| 1995–1998 | Espanyol B | 100 | (11) |
| 1998–2001 | Espanyol | 107 | (10) |
| 2001–2010 | Deportivo La Coruña | 294 | (28) |
| 2010–2011 | Levante | 14 | (2) |
| Yhteensä | Yhteensä | 526 | (53) |
Maajoukkue
| 2001–2005 | Espanja | 11 | (0) |
Valmennusura
2013–2014: Espanyol B (apuv.)
2014: Espanyol B
2014–2015: Espanyol
2015–: Katalonia
2018–2021: Real Valladolid
2021–: Cádiz
 Seurajoukkueuran tilastot kattavat vain kansalliset sarjat.
Sergio González Soriano, yleensä vain Sergio (s. 10. marraskuuta 1976 L'Hospitalet de Llobregat, Espanja) on espanjalainen entinen jalkapalloilija ja nykyinen valmentaja. Hän oli pelipaikaltaan puolustava keskikenttäpelaaja. Hän toimii Cádizin ja Katalonian maajoukkueen päävalmentajana.
Seurajoukkueura

Barcelonaislähtöinen Sergio pelasi ensimmäisen Espanjan pääsarjaottelunsa Espanyolin riveissä 10. huhtikuuta 1998 ottelussa Tenerifeä vastaan. Ensimmäisen kauden aikana Espanyolin edustusjoukkueessa hän pelasi kuusi ottelua. Seuraavina kolmena kautena hän vakiinnutti paikkansa keskikentällä ja pelasi yhteensä 104 ottelua tänä aikana.
Sergio siirtyi kesällä 2001 Deportivo La Coruñaan. Ensimmäisenä kautenaan Deportivossa hän pelasi 38 ottelua ja teki niissä neljä maalia. Deportivo sijoittui kaudella pääsarjassa toiseksi ja voitti Copa del Reyn.
Heinäkuussa 2010 hän siirtyi valencialaisseura Levanteen.
Maajoukkueura

Sergio kutsuttiin Espanjan maajoukkueeseen ensimmäistä kertaa maaliskuussa 2001 vuoden 2002 MM-karsintaotteluun ja ystävyysotteluun Ranskaa vastaan. Hän oli mukana Espanjan maajoukkueessa vuoden 2002 MM-kilpailuissa.
Valmentajaura

27. toukokuuta 2014 Sergio nimettiin barcelonalaisseura Espanyolin päävalmentajaksi kaksivuotisella sopimuksella. Espanyol-pestinsä ohessa Sergio alkoi valmentaa lokakuussa 2015 Katalonian maajoukkuetta.
Espanyol erotti Sergion joulukuussa 2015. Hän oli vailla seurajoukkuepestiä aina huhtikuuhun 2018 saakka, kunnes hänestä tuli Real Valladolidin päävalmentaja. Hän johdatti Valladolidin viidenneksi Segundassa kauden 2017/18 päätteeksi ja seura nousi karsintojen kautta La Ligaan. Hän luotsasi joukkuetta pääsarjassa kaksi kautta. Valladolid putosi Segundaan kauden 2020/21 päätteeksi ja seurajohto erotti Sergion tehtävistään.
Tammikuussa 2022 Sergiosta tuli La Ligan putoamiskamppailuun juuttuneen Cádizin päävalmentajana.
Saavutukset

Copa del Rey: 2000, 2002
Supercopa de España: 2002
Aiheesta muualla

Sergion tilastot BDFutbol-sivustolla (englanniksi)
| 0 | 1 | 2 |
| --- | --- | --- |
| Edeltäjä: Javier Aguirre | RCD Espanyolin päävalmentaja 5/2014–12/2015 | Seuraaja: Constantin Gâlcă |
| 0 | 1 | 2 |
| --- | --- | --- |
| Edeltäjä: Luis César Sampedro | Real Valladolidin päävalmentaja 4/2018–2021 | Seuraaja: Pacheta |
| 0 | 1 | 2 |
| --- | --- | --- |
| Edeltäjä: Álvaro Cervera | Cádizin päävalmentaja 1/2022– | Seuraaja: – |
Espanjan joukkue – Jalkapallon MM-kilpailut 2002
1 Casillas |
2 Torres |
3 Juanfran |
4 Helguera |
5 Puyol |
6 Hierro |
7 Raúl |
8 Baraja |
9 Morientes |
10 Tristán |
11 de Pedro |
12 Luque |
13 Ricardo |
14 Albelda |
15 Romero |
16 Mendieta |
17 Valerón |
18 Sergio |
19 Xavi |
20 Nadal |
21 Luis Enrique |
22 Joaquín |
23 Contreras |
Valmentaja Camacho
Salaiset kansiot (10. tuotantokausi)

| Salaiset kansiot (10>  tuotantokausi) |
| --- | --- |
Alkuperämaa:  Yhdysvallat
Esittäminen
Ensimmäinen esitys:  24. tammikuuta 2016
Viimeinen esitys:  22. helmikuuta 2016
Esitysten määrä:  6
 Luettelo televisiosarjan Salaiset kansiot jaksoista
Yhdysvaltalaisen televisiosarjan Salaisten kansioiden 10. tuotantokausi esitettiin Yhdysvalloissa tammi–helmikuussa 2016. Salaiset kansiot esitettiin alun perin vuosina 1993–2002. Maaliskuussa 2015 tiedotettiin, että sarja palaa kuusijaksoisen minisarjan muodossa.
Rooleissa

| 0 | 1 | 2 |
| --- | --- | --- |
|  David Duchovny   | … |  Fox Mulder, entinen FBI-erikoisagentti, joka tutki salaisia kansioita.   |
|  Gillian Anderson   | … |  Dana Scully, lääkäri ja entinen FBI-erikoisagentti.   |
|  Mitch Pileggi   | … |  Walter Skinner, FBI:n apulaisjohtaja.   |
|  William B. Davis   | … |  Tupakkamies, entinen hallituksen jäsen, Mulderin ja Scullyn arkkivihollinen.   |
|  Joel McHale   | … |  Ted O’Malley, uutistoimittaja, Mulderin ystävä.   |
Jaksot

Kaksoisristillä (‡) merkityt jaksot kuuluvat sarjan mytologiajaksoihin.
| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä | Tuotanto- koodi |
| --- | --- | --- | --- | --- | --- | --- | --- |
| 203 | 1 | My Struggle ‡ | Chris Carter | Chris Carter | 24. tammikuuta 2016 | 26. tammikuuta 2016 | 1AYW01 |
| 204 | 2 | Founder’s Mutation | James Wong | James Wong | 25. tammikuuta 2016 | 26. tammikuuta 2016 | 1AYW05 |
| 205 | 3 | Mulder and Scully Meet the Were-Monster | Darin Morgan | Darin Morgan | 1. helmikuuta 2016 | 2. helmikuuta 2016 | 1AYW03 |
| 206 | 4 | Babylon | Chris Carter | Chris Carter | 8. helmikuuta 2016 | 9. helmikuuta 2016 | 1AYW02 |
| 207 | 5 | Home Again | Glen Morgan | Glen Morgan | 15. helmikuuta 2016 | 16. helmikuuta 2016 | 1AYW04 |
| 208 | 6 | My Struggle II ‡ | Chris Carter | Tarina: Chris Carter & Margaret Fearon & Anne Simon Käsikirjoitus: Chris Carter | 22. helmikuuta 2016 | 23. helmikuuta 2016 | 1AYW06 |
Tausta

Salaiset kansiot, joka pyöri televisiossa vuosina 1993–2002 Fox-kanavalla, seurasi kahden FBI-erikoisagentin, Fox Mulderin (David Duchovny) ja Dana Scullyn (Gillian Anderson), työtä paranormaaleihin ilmiöihin liittyvien tapausten parissa. Televisiosarjaan liittyy myös kaksi elokuvaa X-Files – taistelu tulevaisuudesta (1998) ja X-Files: Usko koetuksella (2008). Sarjan luoja Chris Carter kertoi toisen elokuvan ensi-illan aikoihin, että jos X-Files: Usko koetuksella pärjäisi kaupallisesti, tehtäisiin kolmas elokuva, joka keskittyisi televisiosarjan mytologiaan ja erityisesti avaruusolentojen invaasioon ja Maan asuttamiseen, jolle annettiin sarjan viimeisessä jaksossa päivämäärä 22. joulukuuta 2012. Duchovny kertoi lokakuussa 2009 halustaan tehdä X-Files -elokuva vuonna 2012, mutta ei tiennyt olisiko se mahdollista. Anderson kertoi elokuussa 2012 uuden elokuvan tulo ”näyttää melko hyvältä”. Lokakuussa 2013 pidetyssä New York Comic Con -tapahtumassa Duchovny ja Anderson vahvistivat olevansa kiinnostuneita kolmannen elokuvan tekemisestä. Tammikuussa 2015 Fox Television Groupin puheenjohtaja Gary Newman kertoi kanavan olevan kiinnostunut Salaisten kansioiden takaisin tuomisesta, mutta ei elokuvana vaan minisarjana.
Tuotanto > Roolijako

Newman kertoi uuden sarjan sisältävän ”kaikki tärkeät henkilöt”, jolla hän tarkoitti Carteria, Duchovnya ja Andersonia. Fox Television Groupin puheenjohtaja Dana Walden huomautti myöhemmin, että ajankohdan, jolloin kaikki kolme olisivat vapaita, löytäminen olisi hankalaa. Virallisen julkistamisen aikoihin Duchovny oli tekemässä NBC:n sarjaa Aquarius ja Anderson BBC:n draamasarjaa The Fall. Siitä huolimatta molemmat ilmaisivat halunsa palata sarjaan: ennen virallista julkistamista, Anderson kertoi olevansa ”helvetin iloinen” jos Fox toisi Salaiset kansiot takaisin, ja Duchovny kertoi olevansa ”enemmän kuin iloinen” jos saisi palata Mulderin rooliin.
Duchovny paljasti haastattelussaan Late Show with David Lettermanissa 31. maaliskuuta 2015, että Mitch Pileggi ja William B. Davis palaisivat rooleihinsa Walter Skinnerina ja Tupakkamiehenä. Molempien mahdollisesta palaamisesta oli huhuttu jo aiemmin. Joel McHale valittiin esittämään uutta hahmoa Tad O’Malleyta, uutisankkuria ja Mulderin liittolaista. McHale valittiin sen jälkeen kun Chris Carter näki hänen roolisuorituksensa Sons of Anarchyssa.